Novbritia bronzflugilulo

Novbritia bronzflugilulo, Henicophaps foersteri, estas specio de birdoj de la familio Kolombedoj, kiuj estas endemiaj de Papuo-Nov-Gvineo. Tiuj estas fortikaj kolomboj kun maloftaj longaj fortaj bekoj kiuj vivas en humidaj arbaroj kaj manĝas ĉefe surgrunde. En 1988, ĝi estis kategoriigita kiel preskaŭ minacata specio en la Internacia Ruĝa Listo de Endanĝeritaj Specioj. Tamen, en 2000, ĝi estis rekategoriigita kiel vundebla statuso.

 Priskribo 
La Novbritia bronzflugilulo estas ĉirkaŭ 38 cm longa, kaj havas 20.5 cm longan flugillongon. La vosto estas 13.7 cm longa, kaj la beko estas 3 cm longa. Ĝi havas sablokoloran frunton kaj ruĝecbrunan kronon, pli ruĝecbrune en nuko. La irisoj kaj la beko estas malhelaj; la kruroj estas ruĝaj. Ĝi havas malhelbrunajn suprajn partojn, kaj la mentono, gorĝo kaj orelkovriloj estas kremblankaj. La plej grandaj kaj mezaj kovriloj estas metalece orverdaj, kaj la malgrandaj kovriloj estas malhelgrenatkoloraj. Ĝi havas bluezirizecajn triarangajn flugilplumojn.

Ĝi elsendas monotonan ripetan pip-ĝia alvokon, kies dua noto estas pli altatona ol la unua noto.

 Distribuado kaj habitato 
La Novbritia bronzflugilulo estas endemia de Papuo-Nov-Gvineo. Ties natura habitato estas praarbaraj kaj duarangaj arbaroj de malaltaj teroj ĝis altoj de almenaŭ 700 m suerp marnivelo.

 Statuso kaj konservado 
En 1988, ĝi estis kategoriigita kiel preskaŭ minacata specio en la Internacia Ruĝa Listo de Endanĝeritaj Specioj. Tamen, en 2000, ĝi estis rekategoriigita kiel vundebla statuso pro sia malgranda populacio kiu nombras malpli ol 5 000, kio estas probable malpliiĝanta pro habitatoperdo. Ĝi estas rara specio. Ĝi estis registrita en la Naturprotektaj Areoj de Poikili kaj Garu.

 Notoj 

Kategorio:Kolombedoj
Kategorio:Birdoj de Oceanio
Kategorio:Birdoj de Nov-Gvineo